3.  การประกอบธุรกิจของแต่ละสายผลิตภัณฑ์

  บริษัทฯ
  ให้บริการเป็นที่ปรึกษาอิสระแก่องค์กรชั้นนำของภาครัฐและภาคเอกชนทั้งในประเทศและต่างประเทศ
  โดยจำแนกประเภทงานบริการหลักได้ 4 ประเภทดังนี้

-   ที่ปรึกษาทางธุรกิจและด้านการเงิน (Business & Financial Consulting)

-   งานวิจัยการตลาด (Market Research)

-   งานวิจัยนโยบายรัฐ (Policy Research)

-   งานสื่อสิ่งพิมพ์และธุรกิจออนไลน์ (Publications and on-line services)

  โครงสร้างการให้บริการของบริษัทฯ แสดงดังรูปภาพด้านล่างนี้

3.1 ฝ่ายให้คำปรึกษาทางธุรกิจและการเงิน

3.1.1 ผลิตภัณฑ์และบริการ

ฝ่ายให้คำปรึกษาทางธุรกิจและการเงินช่วยเหลือให้บริษัทข้ามชาติ
ดำเนินโครงการผลิตสินค้าและบริการ ได้เป็นผลสำเร็จ

1. การให้คำปรึกษาทางการเงิน

ช่วยเหลือลูกค้าในการปรับโครงสร้างงบดุล ซึ่งรวมไปถึง

-   การปรับโครงสร้างเงินกู้

-   การวิเคราะห์การควบรวมกิจการ

-   การให้คำแนะนำในการเลือกระดับของหนี้สินเทียบกับส่วนของผู้ถือหุ้น

-   ให้คำแนะนำในการเลือกรูปแบบการหาเงินทุน

2. การแก้ปัญหาแบบครบวงจรให้แก่ผู้ประกอบการข้ามชาติ

การช่วยเหลือครอบคลุมทุกแง่มุมในการเริ่มต้นประกอบการ ดังต่อไปนี้

-   การจัดการยื่นคำขออนุญาตต่อคณะกรรมการส่งเสริมการลงทุนเพื่อรับสิ่งจูงใจในการลงทุน

-   การเลือกที่ตั้ง การตรวจสอบและการเลือกที่ตั้งในการผลิตที่เหมาะสมที่สุด

-   การวางแผนการผลิตและการจัดการเพื่อการเริ่มต้นการผลิตซึ่งประกอบด้วย

-   การจัดหา / การจัดซื้อ - ทำข้อเสนอการจัดซื้อให้เสร็จสิ้นสมบูรณ์ กำหนด
    ประเมินและตรวจสอบบรรดาซัพพลายเออร์ตามขั้นตอนของกระบวนการจัดหา

-   การกำหนด การตรวจสอบ และการเลือกผู้ร่วมทุน ผู้กระจายสินค้า และผู้จำหน่ายสินค้า
    ประกอบด้วย

-   การวางมาตรฐาน การปรับปรุงประสิทธิภาพและการปฏิบัติงาน
    โดยการแลกเปลี่ยนข้อมูลกับผู้ประกอบ การรายอื่น และวิเคราะห์เกี่ยวกับวิธีการปฏิบัติที่ดีที่สุด

-   การเจรจากับผู้ร่วมลงทุน ซัพพลายเออร์ เจ้าของที่ดิน ที่ปรึกษาด้านวิศวกรรม และผู้รับเหมา

ผลงานที่ผ่านมา

-   การเข้าสู่ตลาดของผู้ผลิตโครงรถยนต์ (Auto Frame Set)
    โดยได้คัดเลือกทำเลที่ตั้งโรงงานผลิตและยื่นขอรับการส่งเสริมการลงทุนนั้น ทางบริษัทฯ
    สำรวจทำเลที่ตั้งกว่า 100 แห่ง ทั้งที่อยู่ในนิคมอุตสาหกรรมและ ที่ดินเอกชนกว่า 21 แห่ง
    ในที่สุดได้คัดเลือกไว้ เพียง 4 แห่ง โดยพิจารณาตามขนาดพื้นที่ ข้อจำกัดทางเทคนิค
    ปัจจัยทางการเงินและการดำเนินการ
    รวมทั้งการวิเคราะห์เปรียบเทียบอัตราผลตอบแทนการลงทุนภายในระยะเวลา 10 ปี
    นอกจากนี้บริษัทฯ ยังช่วยดำเนินการขอรับอนุมัติสิทธิประโยชน์ทางภาษี

-   และอื่นๆ จากสำนักงานคณะกรรมการส่งเสริมการลงทุน ดำเนินการตั้งแต่การเตรียมแบบคำขอ
    และประสานงานกับคณะกรรมการส่งเสริมการลงทุนจนกระทั่งได้รับการอนุมัติ ( พ.ศ. 2543)

3. การวิจัยและการให้คำปรึกษาด้านกลยุทธ์ (Strategic research and consulting)
การวิจัยเพื่อกำหนดกลยุทธ์ทางธุรกิจและแผนปฏิบัติงานให้บริษัทข้ามชาติต่าง ๆ

ผลงานที่ผ่านมา

-   จัดทำแผนธุรกิจให้กับบริษัทผู้ผลิตโทรศัพท์เคลื่อนที่ต่างชาติรายหนึ่ง
    เพื่อร่วมประมูลในโครงการโทรศัพท์เคลื่อนที่ ACT ความถี่ 1900 MHz
    โดยได้ทำการรวบรวมผู้เชี่ยวชาญทางโทรคมนาคมและทำการวิจัยเขียนในแผนธุรกิจบางส่วนและนำมาเรียบเรียง
    (พ.ศ. 2543)

-   ประเมินโครงการเพื่อพัฒนาอุตสาหกรรมยานยนต์ของประเทศไทยให้กับบริษัทประกอบกิจการเรือเดินทะเลที่ขนส่งรถยนต์ส่วนบุคคลและรถบรรทุกขนาดเล็ก
    โดยได้ทำการสัมภาษณ์ผู้บริหารบริษัทเดินเรือทะเลและขนส่งสินค้า
    อีกทั้งเหล่าผู้บริหารอุตสาหกรรมยานยนต์ทั้งชาวญี่ปุ่นและสหรัฐ (พ.ศ. 2543)

3.1.2 การตลาดและภาวะการแข่งขัน

กลยุทธ์ทางการตลาด

-   มุ่งเน้นที่ประเทศไทยเป็นหลัก

-   สร้างความสัมพันธ์กับบริษัทที่ปรึกษาอื่น ๆ (Facilitators) เพื่อสร้างโครงการใหม่ๆ

-   ติดต่อบริษัทที่ปรึกษา ลูกค้าปัจจุบัน และลูกค้าเป้าหมายสม่ำเสมอ

-   เข้าร่วมในกิจกรรมของหอการค้าต่างๆ กลุ่มธุรกิจอื่นๆ และองค์กรที่สนิทสนม

-   เขียนบทความเพื่อการโฆษณาประชาสัมพันธ์บริษัท

-   นำเสนอผลงานต่อกลุ่มอุตสาหกรรมเป้าหมาย

-   ใช้อินเตอร์เน็ทเพื่อทำตลาดระหว่างประเทศ

กลุ่มลูกค้าเป้าหมาย

-   บริษัทข้ามชาติที่เข้ามาตั้งโรงงานประกอบ หรือผลิตในประเทศไทย

-   บริษัทข้ามชาติที่เข้ามาซื้อสินค้า, วัตถุดิบ, อุปกรณ์ในไทย

-   บริษัทข้ามชาติที่ต้องการมาทำตลาดในประเทศ

-   บริษัทและองค์กรที่ต้องการพัฒนาและปรับปรุงความสามารถในการแข่งขันให้มีประสิทธิภาพสามารถแข่งขันได้

เป้าหมายลูกค้าทางภูมิภาค

-   ประเทศไทย

-   ประเทศอื่นๆ ในกลุ่มอาเซียน ประเทศจีน (รวมทั้งฮ่องกง) ไต้หวัน เกาหลี
    หน่วยงานนี้มีความสัมพันธ์อันดีและยาวนานกับเหล่าผู้ทำวิจัยและที่ปรึกษาทั่วเอเชียทั้งในรูปของบริษัทและผู้เชี่ยวชาญรายบุคคล

จุดแข็งทางการแข่งขัน

-   ฐานลูกค้าบริษัทข้ามชาติ

-   เป็นที่รู้จักมาเป็นเวลานานในประเทศไทย

-   มุ่งเจาะตลาดที่มีการแข่งขันน้อย

-   มีความสามารถที่จะเป็นผู้นำตลาด

-   มีความสามารถในการดำเนินธุรกิจในระดับภูมิภาค

-   มีการผสมผสานทักษะทางวิศวกรรมและทางการวิเคราะห์

การวิเคราะห์คู่แข่ง

-   ศูนย์รวมของบริการสำหรับผู้ผลิตข้ามชาติ คู่แข่งขันหลักคือบริษัทกฎหมาย สำนักงานบัญชี
    และที่ปรึกษาทางด้านอสังหาริมทรัพย์
    แต่อย่างไรก็ตามไม่มีคู่แข่งรายใดให้บริการได้ครบวงจรดังนี้ เนื่องจากบริษัทฯ
    มีความสามารถในการให้คำปรึกษาการบริหารงานที่ครอบคลุมตั้งแต่การริเริ่มโครงการผลิตและขยายสายการผลิต
    วัตถุประสงค์ของบริษัทฯ คือเป็นผู้นำด้านการตลาด

-   การวิจัยกลยุทธ์และการให้คำปรึกษา คู่แข่งขันหลักคือ 5 บริษัทที่ปรึกษาชั้นนำ (Accenture
    Consulting, Deloitte & Touche, Ernst & Young, KPMG, PWC)
    และด้านการจัดการขนาดใหญ่ เช่น (McKinsey, Boston Consulting, Bain) และ
    บริษัทวิจัยและที่ปรึกษาข้ามชาติ (EIU)
    โดยส่วนใหญ่แล้วการวิจัยกลยุทธ์และการให้คำปรึกษาการทำธุรกิจนี้ลูกค้าจะรู้จักเพราะชื่อเสียงของบริษัทฯ
    และจากการแนะนำ
    ดังนั้นจุดมุ่งหมายของหน่วยงานของเราคือต้องการเป็นผู้นำในการให้บริการชนิดนี้อย่างแท้จริง

3.1.3 งานที่ยังไม่ได้ส่งมอบ

ณ สิ้นปี 2546 บริษัทฯ ไม่มีงานที่ยังไม่ได้ส่งมอบสำหรับแผนกที่ปรึกษาทางธุรกิจและการเงิน

3.2 ฝ่ายวิจัยการตลาด (Market Research Division)

1.  ลักษณะการให้บริการประกอบด้วย

  ฝ่ายวิจัยตลาดจัดทำแนวทางแก้ปัญหาการวิจัยตลาดให้แก่ลูกค้าต่างประเทศ
  และส่วนท้องถิ่นที่วางแผน การลงทุนเพื่อดำเนินการผลิตสินค้าหรือการค้าขายในประเทศไทย
  รวมทั้งลูกค้าที่เข้ามาดำเนินการแล้ว
  แต่ต้องการขยายการดำเนินงานและเข้าใจสภาวะการณ์ของตลาดและคู่แข่งมากขึ้น
  ผลิตภัณฑ์หลักของ บริษัท บรุ๊คเคอร์ในส่วนนี้ได้แก่

1.  งานวิจัยตลาดอุตสาหกรรม (Industrial Market research) ได้แก่
    การประเมินแนวโน้มตลาดสำหรับผลิตภัณฑ์หรือบริการด้านอุตสาหกรรมโดยให้บริการในลักษณะระบบธุรกิจสู่ธุรกิจ
    (Business to Business Basis) ทั้งนี้มีวัตถุประสงค์เพื่อกำหนด (ก)
    ความอยู่รอดของการออก ผลิตภัณฑ์หรือบริการใหม่ (ข)
    ความอยู่รอดของการลงทุนในผลิตภัณฑ์หรือบริการ หรือ (ค)
    ความอยู่รอดในการขยายสายธุรกิจในปัจจุบัน
    การวิจัยสามารถกระทำได้โดยการศึกษาความเป็นไปได้ของตลาด การศึกษาโอกาสของตลาด
    การวิจัยช่องทางจัดจำหน่าย หรือการวิจัยข่าวคราวของตลาด
    การศึกษาความเป็นไปได้ของตลาดโดยทั่วไปจะประกอบด้วยขั้นตอนดังนี้

-   ภาพรวมของภาคอุตสาหกรรมที่ศึกษาเพื่อจะดูแนวโน้มของตลาด

-   การวิเคราะห์อุปสงค์ของตลาด

-   การวิเคราะห์อุปทาน

-   การวิเคราะห์การจัดจำหน่าย

-   การวิเคราะห์การแข่งขัน

-   ศูนย์รวมของภูมิภาค

-   กฎหมายที่เกี่ยวข้องกับสิ่งแวดล้อม การกีดกันทางการค้า และ

-   การยอมรับในผลิตภัณฑ์หรือบริการ

ผลงานที่ผ่านมา

-   การศึกษาตลาดเหล็กกล้ากันสนิม เป็นการศึกษาอย่างละเอียดเกี่ยวกับตลาดเหล็กกล้ากันสนิมใน
    ประเทศไทย เพื่อสนับสนุนแผนการขยายกิจการของลูกค้า
    คาดคะเนอุปสงค์เหล็กกล้ากันสนิมภาคการ ก่อสร้างและในส่วนของผู้ผลิตอุปกรณ์ไฟฟ้า
    ทั้งปัจจุบันและอนาคต

-   การศึกษาความเป็นไปได้ในการลงทุนของตัวพาเลทที่ทำจากกระดาษ ( Paper pallet
    market feasibility study )
    การศึกษาครั้งนี้ครอบคลุมถึงผู้ส่งออกที่จำเป็นต้องส่งสินค้าออกไปยังต่างประเทศ

-   การวิจัยตลาดรวงผึ้งพลาสติก (Thermoplastic honeycomb market research )
    เป็นการสำรวจตลาดการใช้รวงผึ้งในประเทศไทย พร้อมกับการประเมิน
    ความสนใจในรวงผึ้งพลาสติก ซึ่งนำมาใช้ในการผลิตเรือใบที่ที่จากไฟเบอร์กลาส
    และอุตสาหกรรมที่ใช้ เทคโนโลยีขั้นสูง

2.  การสำรวจตลาด (Survey research)
    การสำรวจกลุ่มตัวอย่างขนาดใหญ่ทั้งกลุ่มผู้ประกอบการในภาคอุตสาหกรรม ภาคธุรกิจ
    สถาบันต่าง ๆ ครัวเรือน และ/หรือ บุคคลทั่วไป
    วัตถุประสงค์ของการสำรวจตลาดจะปรับเปลี่ยนไปตามความต้องการของลูกค้าแต่ละราย
    ดังนั้นรูปแบบของการสำรวจจึงแตกต่างกัน เช่น
    การสำรวจขนาดใหญ่ของกลุ่มผู้ประกอบการในภาคอุตสาหกรรมจะครอบคลุมถึงข้อมูลพื้นฐาน
    (ประเภทของธุรกิจ ขอบข่ายของผลิตภัณฑ์ โครงสร้างการถือหุ้น ผลการดำเนินงานรายปี
    จำนวนพนักงาน)
    คำถามของการวิจัยที่เฉพาะเจาะจงอาจจะเกี่ยวข้องกับการวิจัยและพัฒนาของบริษัท
    ความสามารถทางเทคโนโลยี หรือความสามารถในการส่งออก

  ตัวอย่างของการดำเนินงานในอดีต รวมถึงการสำรวจฝ่าย R&D/การริเริ่มผลิตภัณฑ์ใหม่
  การสำรวจ SME การสำรวจลูกค้า GE Capital

-   การทำประวัติเจ้าของและตัวแทนจำหน่ายรถยนต์
    เป็นการรวบรวมตัวเลขและข้อมูลเกี่ยวกับเจ้าของ และตัวแทนจำหน่ายรถยนต์
    ตลอดจนข้อมูลในพื้นที่ 16 แห่งในประทศเพื่อสนับสนุนการขยายตัวแทน
    จำหน่ายรถยนต์ของลูกค้า

-   การศึกษาตลาดการดูแลสุขภาพในบ้าน เป็นการสำรวจครัวเรือน 1,000แห่งในรัศมี 20
    กิโลเมตรจาก
    โรงพยาบาลของลูกค้าเพื่อประเมินอุปสงค์ต่อโปรแกรมการขยายบริการรักษาสุขภาพ
    (ยกตัวอย่างเช่น การส่งแพทย์ไปเยี่ยมถึงบ้าน การส่งยารักษาโรคไปที่บ้าน หรือบริการอื่นๆ
    ที่โรงพยาบาลส่งไปยัง ที่พักของผู้ป่วย)

  - การสำรวจฝ่าย R&D/การริเริ่มผลิตภัณฑ์ใหม่ เป็นการสำรวจบริษัทมากกว่า 2,200
  แห่งในภาค การผลิต และบริการ เพื่อหาข้อมูลเกี่ยวกับ
  กิจกรรมด้านR&D/หรือการริเริ่มผลิตภัณฑ์ใหม่ โดยเฉพาะงบประมาณ ในส่วนของ R&D ประจำปี
  ค.ศ. 2002เพื่อ คาดคะเนรายจ่ายด้านR&D ของประเทศ ทั้งในภาคการผลิต
  และภาคการบริการ

3.2.2 การตลาดและภาวะการแข่งขัน

 กลยุทธ์ทางการตลาด

-   จุดแข็งในการวางตำแหน่งตลาดในประเทศไทย

-   พัฒนาเครือข่ายภูมิภาคสำหรับการวิจัยตลาดในกลุ่มประเทศอาเซียนและเอเชียตะวันออก

-   จัดตั้งพันธมิตรทางธุรกิจกับหน่วยงานวิจัยที่ดีนำเสนอเทคโนโลยีสมัยใหม่และ /
    หรือขยายตลาดอย่างกว้าง ขวาง

-   มีสัญญามาตรฐานสำหรับลูกค้า

 กลุ่มลูกค้าเป้าหมาย

-   บริษัทข้ามชาติและบริษัทร่วมทุนไทยและต่างชาติที่มีการดำเนินการในประเทศไทย

-   บริษัทที่ปรึกษาและวิจัยต่างชาติที่มีลูกค้าต่างชาติซึ่งต้องการงานวิจัยในกลุ่มประเทศอาเซียนหรือในแถบภูมิภาคเอเชีย
    รวมทั้งประเทศไทย

-   บริษัทไทยที่มีขนาดใหญ่หรือบริษัทต่างชาติที่มีฐานในประเทศไทย
    ซึ่งต้องการการประเมินที่เป็นอิสระในเรื่องแนวโน้มของตลาด
    ส่วนแบ่งการตลาดและการแข่งขัน

-   หน่วยงานราชการ สถาบันการเงินต่างชาติ บริษัทการค้าระหว่างประเทศ
    (สำหรับงานวิจัยเชิงสำรวจ)

 เป้าหมายลูกค้าทางภูมิภาค

-   ประเทศไทย

-   ประเทศสมาชิกอื่นๆในกลุ่มอาเซียน บริษัทฯ
    มีความสัมพันธ์ที่ดีเป็นเวลานานกับกลุ่มบริษัทวิจัยและที่ปรึกษาในประเทศเหล่านี้ ซึ่งบริษัทฯ
    สามารถร่วมมือกับกลุ่มบริษัทเหล่านี้ในการดำเนินงานวิจัยและให้คำปรึกษาในภูมิภาค

ตัวอย่างของลูกค้าใน ปี ค.ศ. 2003

  บริษัท BHP Steel

  USTDA ( องค์กรพัฒนาทางเทคนิคของสหรัฐฯ)

  บริษัท NTT DoCoMo

จุดแข็งในการแข่งขัน

-   มีสัญญาประจำกับกลุ่มลูกค้าชั้นนำ

-   มีประวัติการทำงานในประเทศไทยเป็นระยะเวลานาน

-   มีการทำงานวิจัยที่ดีอย่างมืออาชีพ

-   การรวมกิจการของบรรดาลูกค้าต่างชาติของบริษัท
    ในปัจจุบันกับบริษัทท้องถิ่นที่คาดว่าจะเกิดขึ้นใน ภาคธุรกิจยานยนต์ โทรคมนาคม
    อสังหาริมทรัพย์ และอุตสาหกรรมเหล็ก เกิดขึ้นจากทีมให้คำปรึกษา
    ทางการเงินที่เข้มแข็งของบริษัท บรุ๊คเคอร์

 การวิเคราะห์การแข่งขัน

-   ในการวิจัยตลาดอุตสาหกรรม คู่แข่งโดยตรงยังไม่ปรากฏ บริษัทวิจัยผู้บริโภคในท้องถิ่นและจาก
    ต่างประเทศ ดังเช่น บริษัท TNS, บริษัท Synovate, บริษัท CSN & Associates และ
    บริษัท Advanced Research Group มีการทำวิจัยตลาดภาคอุตสาหกรรมขนาดเล็ก
    และดำเนินการในบางโอกาสเท่านั้น เพราะฉะนั้น ฝ่ายการวิจัยตลาดของบริษัท บรุ๊คเคอร์
    ซึ่งมีบุคลากรประจำเป็นผู้เชี่ยวชาญการวิจัย ถือเป็นผู้นำในบริการดังกล่าว

    -   ในส่วนของการวิจัยงานสำรวจ คู่แข่งหลักของบริษัทฯ คือ บริษัทวิจัยตลาดท้องถิ่นดังเช่น
        บริษัท CSN, บริษัท Infosearch, บริษัท Advanced Research Group
        ตลอดจนสถาบันวิจัยในมหาวิทยาลัย ของรัฐและเอกชน บริษัทฯ
        ไม่สามารถแข่งขันกับคู่แข่งขันที่เสนอราคาต่ำได้
        โดยเฉพาะบริษัทในประเทศที่มีอยู่ในปัจจุบัน บริษัทฯ
        จึงวางแผนที่จะใช้จุดแข็งในการสำรวจโดยการจ้างนักสถิติที่เชี่ยวชาญในงานวิจัยและสามารถพัฒนากลุ่มตัวอย่าง
        (โรงงานอุตสาหกรรม ครัวเรือน และบุคคลทั่วไป) จากกลุ่มเป้าหมายได้

  3.2.3 การวิเคราะห์อุตสาหกรรม

  ความเจริญเติบโตทางเศรษฐกิจอย่างเข้มแข็ง จะกระตุ้นให้เกิดการเติบโตของการวิจัยตลาด
  โดยคาดว่า จะขยายตัวในระดับตัวเลขสองหลัก (15% ถึง20% ต่อปี ระหว่างช่วงเวลา 5
  ปีที่ผ่านมา)

  3.2.4. งานที่ยังไม่ได้ส่งมอบ

  ปลายปีค.ศ. 2003 บริษัท บรุ๊คเคอร์ มีงานที่ได้รับมอบหมาย 3
  โครงการในงานวิจัยการตลาดซึ่งมีมูลค่า เกือบสองล้านบาทหรือ ร้อยละ12.5
  ของรายรับรวมประจำปีของฝ่ายนี้

  3.3 ฝ่ายวิจัยนโยบายรัฐ (Policy Research Division)

1.  ลักษณะการให้บริการประกอบด้วย

  การให้คำปรึกษาในเชิงนโยบาย กลยุทธ์และแผนงาน เพื่อเป็นการส่งเสริมและพัฒนาในด้านต่างๆ
  ดังนี้

1.  การพัฒนาภาคเอกชนและผู้ประกอบการ (Private sector development and
    entrepreneurship)

  เป็นการให้คำปรึกษาด้านนโยบายและกลยุทธ์ ที่จะส่งเสริมการพัฒนาภาคเอกชน
  โดยเน้นในกรอบเศรษฐกิจของเอเชียซึ่งรวมถึงการพัฒนาและฝึกอบรมผู้ประกอบการ
  การประเมินผลโครงการของผู้ประกอบการ การเสริมสร้างความแข็งแกร่งให้กับสมาคมทางธุรกิจ
  และการให้บริการด้านข้อมูลในการสนับสนุนภาคธุรกิจ

  ผลงานที่ผ่านมา : การพัฒนาโครงการอนุภูมิภาคแม่น้ำโขง (Greater Mekong Subregion –
  “GMS”) ที่เป็นผลจากการดำเนินงานโครงการอนุภูมิภาคแม่น้ำโขง
  ซึ่งมีส่วนสนับสนุนบทบาทของสมาคมธุรกิจ หอการค้า
  และอุตสาหกรรมในโครงการร่วมมือทางเศรษฐกิจของ GMS
  โดยโครงการได้รับความร่วมมือจากธนาคารเพื่อการพัฒนาแห่งเอเชีย (Asian Development
  Bank – “ADB”) และ United Nations ESCAP
  โดยโครงการนี้มีความสำคัญในการพัฒนาภาคธุรกิจในอนาคตภายใต้ภาวะเศรษฐกิจที่เป็นอยู่

2.  การพัฒนาเศรษฐกิจในภูมิภาค (Regional economic development)

  เป็นการให้บริการที่หลากหลายเพื่อพัฒนาธุรกิจ การค้า และการลงทุน ด้านต่าง ๆ
  ที่เกี่ยวข้องกับพื้นที่พัฒนาเศรษฐกิจในระดับภูมิภาค (Regional Economic Development
  Areas หรือ “REDAs”)
  เช่นการช่วยเหลือให้คำปรึกษาแก่พื้นที่พัฒนาเศรษฐกิจในระดับภูมิภาคใหม่ ๆ งานวิจัย
  และกรอบความคิดในการพัฒนา

  ผลงานที่ผ่านมา : การพัฒนาในภูมิภาคทูเมน (Tumen)
  ซึ่งเป็นการศึกษาด้านนโยบายของบริเวณลุ่มน้ำทูเมน ที่ครอบคลุมพื้นที่เกาหลีเหนือ
  รัสเซียตะวันออก ตอนเหนือของจีน และประเทศมองโกเลีย การดำเนินโครงการประกอบด้วย
  การจัดเตรียมรายงานวิจัยด้านการค้าและการลงทุนในพื้นที่พัฒนาภูมิภาค
  กรอบความคิดการพัฒนาระดับภูมิภาค และการนำเสนอต่อที่ประชุมในเดือนมีนาคม 2543 ที่ปักกิ่ง
  ซึ่งโครงการนี้ได้กระตุ้นความสนใจประเทศในทวีปอาฟริกาทางตอนใต้ ได้แก่กลุ่มประเทศแซมเบีย
  มาลาวี โมซัมบิก (the Zambia-Malawi-Mozambique Growth Triangle) โดยมีบริษัทฯ
  ทำหน้าที่เป็นที่ปรึกษาของโครงการพัฒนาเศรษฐกิจภูมิภาคในอาฟริกาทางใต้

3.  การพัฒนาอุตสาหกรรม วิทยาศาสตร์ และเทคโนโลยี (Industrial, science and
    technology development)

  เป็นการให้บริการที่หลากหลายด้านนโยบายเพื่อการพัฒนาอุตสาหกรรม วิทยาศาสตร์
  และเทคโนโลยี โดยเฉพาะด้านความสามารถในการแข่งขันของอุตสาหกรรม (industrial
  competitiveness) value chain การวิเคราะห์กลุ่มอุตสาหกรรม (clusters
  analysis) การขนส่งสินค้า (logistics) นโยบายอุตสาหกรรมเชิงกลยุทธ์และอื่น ๆ

  ผลงานที่ผ่านมา : การพัฒนาความสามารถในการแข่งขันในภูมิภาคเอเชียตะวันออก
  ซึ่งเป็นโครงการที่บริษัทฯ กำลัง ดำเนินการและให้ความสนใจเป็นพิเศษ โดยมีจำนวน 2
  โครงการด้วยกัน คือ
  โครงการของธนาคารโลกที่ศึกษาความสามารถในการแข่งขันและการลงทุนของต่างชาติในประเทศต่าง
  ๆ ในเอเชียตะวันออก
  และโครงการของธนาคารเพื่อการพัฒนาเอเชียที่ศึกษาเรื่องความสามารถของบริษัทในการดำเนินกิจการหลังช่วงวิกฤติทางเศรษฐกิจของภูมิภาค
  ในประเทศต่าง ๆ 9 ประเทศในเอเชีย โดยทั้ง 2 โครงการนี้จะสนับสนุนบริษัทต่างๆ
  และผู้กำหนดนโยบายที่กำลังประสบกับความท้าทายของโลกาภิวัฒน์ในศตวรรษที่ 21 นี้

4.  การส่งเสริมการลงทุน (Investment Promotion)

  เป็นการให้บริการที่หลากหลายเพื่อเสริมสร้างกิจกรรมส่งเสริมการลงทุนของหน่วยงานที่เกี่ยวข้อง
  รวมถึง การสร้างความสามารถของเจ้าหน้าที่ส่งเสริมการลงทุน
  การส่งเสริมการลงทุนอย่างมีเป้าหมาย การปรับปรุงองค์กร โครงการตรวจสอบและประเมินผล
  และการสร้างภาพลักษณ์

  ผลงานที่ผ่านมา : การบริหารการเปลี่ยนแปลงในหน่วยงานส่งเสริมการลงทุน โดยที่ทางบริษัทฯ
  และคณะทำงานจากจุฬาลงกรณ์มหาวิทยาลัยที่มีความชำนาญในด้านการบริหาร
  ร่วมกันดำเนินการบริหารการเปลี่ยนแปลงภายในสำนักงานคณะกรรมการส่งเสริมการลงทุน
  (BOI) โครงการนี้เป็นการศึกษางานบริการและขั้นตอนการทำงานของ BOI โดยละเอียด
  นอกจากนี้ทางบริษัทฯ ยังได้ดำเนินโครงการ “ส่งเสริมการลงทุนอย่างมีเป้าหมาย” สำหรับ BOI
  ในการระบุและมุ่งเป้าไปที่นักลงทุนแต่ละรายที่มีคุณสมบัติตามเกณฑ์ที่ตั้งไว้
  และให้บริการข้อมูลกับพื้นฐานที่จัดทำขึ้นมาโดยเฉพาะตามความต้องการของโครงการลงทุนแต่ละราย
  โครงการปฏิรูปที่สำคัญในสำนักงานส่งเสริมการลงทุนในประเทศปากีสถาน

5.  การพัฒนาทรัพยากรมนุษย์ (Human resource development)

  เป็นงานวิจัยและบริการทางด้านการศึกษาในระดับอุดมศึกษาโดยมุ่งเน้นการเชื่อมโยงความสัมพันธ์ระหว่างภาคอุตสาหกรรมกับภาคการศึกษา
  โดยเฉพาะการศึกษาระดับสูง
  ขอบเขตทั้งสองของหัวข้อนี้คือกลยุทธ์ขยายการศึกษาไปสู่ระดับอุดมศึกษา (Higher education
  outreach strategies)
  และการพัฒนาหลักสูตรการฝึกอบรมเพื่อปรับปรุงการบริหารการศึกษาระดับอุดมศึกษา

  ผลงานที่ผ่านมา : ความสัมพันธ์ระหว่างมหาวิทยาลัยและอุตสาหกรรมภายใต้กรอบเศรษฐกิจของ
  APEC
  โครงการนี้เป็นการวิจัยเชิงลึกทั้งในแนวความคิดและรูปแบบของความสัมพันธ์ระหว่างมหาวิทยาลัยและอุตสาหกรรมรวมถึงงานวิจัยภายในประเทศไทย
  บริษัทฯ ได้ร่วมทำวิจัยกับทีมวิจัยของ 9 ประเทศ
  และจัดการประชุมหลายครั้งเพื่อเผยแพร่ผลการวิจัย
  รวมทั้งการทำวิจัยจำนวนมากด้านการศึกษาระดับสูงในสาขาวิทยาศาสตร์และเทคโนโลยีในประเทศไทยและภูมิภาคนี้
  และสนับสนุนการออกนอกระบบราชการของมหาวิทยาลัยในสังกัดด้วย

6.  การพัฒนาภาคสังคม (Social sector development)

  ให้คำปรึกษาด้านตลาดแรงงาน สาธารณสุข และการศึกษา
  รวมทั้งเรื่องต่างๆที่เกี่ยวข้องกับองค์กรพัฒนาเอกชน ( NGOs ) และประชาคม (Civil
  Society)

  ผลงานที่ผ่านมา : การปฏิรูปภาคสังคมในประเทศไทย
  ซึ่งเป็นโครงการหลักโครงการหนึ่งของธนาคารเพื่อการพัฒนาแห่งเอเชีย (ADB)
  และสำนักงานพัฒนาเศรษฐกิจและสังคมแห่งชาติ (NESDB) ที่เกี่ยวกับภาคสังคมในประเทศไทย
  ในโครงการนี้บริษัทฯ
  ได้ร่วมงานกับจุฬาลงกรณ์มหาวิทยาลัยในการศึกษากระบวนการวางแผนของแผนพัฒนาเศรษฐกิจและสังคมแห่งชาติฉบับที่
  8 การวิเคราะห์แนวลึกเกี่ยวกับผลกระทบทางสังคมที่เกิดจากวิกฤตการณ์
  และนโยบายตลาดแรงงานโดยละเอียด รวมถึงระบบข้อมูลของแรงงาน
  ซึ่งโครงการนี้ชี้ให้เห็นปัจจัยพื้นฐานที่เป็นตัวกำหนดเศรษฐกิจของประเทศไทยและสังคมในอนาคต
  โดยมีการศึกษาเป็นหลักและรองลงมาคือ การพัฒนาทักษะ สาธารณสุข และสวัสดิการสังคม

7.  การประเมินผลโครงการ (Program evaluation)

  บริษัทฯ ดำเนินการประเมินผลโครงการองค์กรของรัฐ เพื่อการวัดผลการดำเนินงาน
  การประเมินผลที่ได้รับ การปรับปรุงประสิทธิภาพ และการประเมินคุณค่าของงานบริการ

  ผลงานที่ผ่านมา : การพัฒนาธุรกิจขนาดกลางและขนาดเล็ก (SME)
  ในประเทศไทยที่เป็นโครงการประเมินประสิทธิภาพและความสามารถของธุรกิจขนาดกลางและเล็กในภาคการผลิต
  ซึ่งเป็นส่วนหนึ่งของโครงการจัดทำแผนแม่บทในการพัฒนาธุรกิจขนาดกลางและขนาดเล็ก (SME)
  ภายใต้แผนปรับปรุงโครงสร้างอุตสาหกรรมของกระทรวงอุตสาหกรรม บริษัทฯ
  และจุฬาลงกรณ์มหาวิทยาลัยร่วมกันดำเนินโครงการซึ่งประกอบด้วยการสำรวจผู้ผลิตขนาดกลางและเล็ก
  และการวิเคราะห์อื่นๆ ที่เกี่ยวข้อง นอกจากนี้บริษัทฯ
  ได้ประเมินการให้บริการพัฒนาธุรกิจและการเงินในภาคเหนือของกรมส่งเสริมอุตสาหกรรมกระทรวงอุตสาหกรรม

1.  การตลาดและภาวะการแข็งขัน

  กลยุทธ์ทางการตลาดและปัจจัยแห่งความสำเร็จ

-   สนับสนุนหน่วยงานภาครัฐในการปรับโครงสร้างเศรษฐกิจและสังคม

-   นำแนวโน้มการให้ทุนสนับสนุนด้านนโยบายรัฐจากองค์การระหว่างประเทศในจุดที่บริษัทฯ
    มีความเข้มแข็งโดยการติดตามโครงการทั้งหมดอย่างระมัดระวัง มาใช้ให้เกิดประโยชน์

-   นำงานที่ปรึกษาธุรกิจในประเทศแถบอนุภูมิภาคแม่น้ำโขง (GMS) มาใช้ให้เกิดประโยชน์

-   ประเมินโครงการต่างๆ ที่จัดทำขึ้นในช่วงวิกฤตการณ์ทางเศรษฐกิจ โดยเฉพาะ โครงการ
    SME การศึกษา และภาคสังคมอื่นๆ

-   พัฒนาความสามารถของ e-government เพื่อช่วยเหลือรัฐบาลให้ “on-line”
    ในระดับภูมิภาคที่ทางรัฐบาลยังขาดกลยุทธ์และบุคลากรในการดำเนินงานที่มีคุณภาพ

-   นำเสนอบริการใหม่ของบริษัทฯ ที่เป็นการผสมผสานกันระหว่างกิจการของรัฐและเอกชน

-   ประยุกต์งานที่ปรึกษาในประเทศไทยและประเทศแถบอนุภูมิภาคแม่น้ำโขง (GMS) แก่ภูมิภาคอื่น
    เช่น เอเชียตอนใต้และอาฟริกา

  กลุ่มลูกค้าเป้าหมาย

  บริษัทฯ
  ให้บริการวิจัยด้านนโยบายในหลายโครงการแก่หน่วยงานราชการและองค์กรนานาชาติซึ่งรวมธนาคารเพื่อการพัฒนาแห่งเอเชีย
  (ADB) International Finance Corporation ธนาคารโลก (World Bank) USAID
  และองค์การสหประชาชาติ รวมถึงหอการค้าและองค์กรธุรกิจด้วย
  สำหรับลูกค้าไทยประกอบด้วยสำนักงานคณะกรรมการส่งเสริมการลงทุนแห่งประเทศไทย
  สำนักงานพัฒนาวิทยาศาสตร์และเทคโนโลยีแห่งชาติ
  สำนักงานคณะกรรมการพัฒนาเศรษฐกิจและสังคมแห่งชาติ กระทรวงอุตสาหกรรม
  ทบวงมหาวิทยาลัย กระทรวงต่างประเทศ สถาบันวิจัยและพัฒนาประเทศไทย
  และมหาวิทยาลัยชั้นนำหลายๆ แห่ง

  นอกจากนี้แผนกวิจัยนโยบายนี้ได้ทำงานอย่างใกล้ชิดกับองค์กรของไทยและนานาชาติ เช่น World
  Economic Forum, GMS Business Forum, Joint Foreign Chambers of Commerce
  of Thailand และ บริษัทที่ปรึกษานานาชาติ

  เป้าหมายลูกค้าทางภูมิภาค

  บริษัทฯ ทำวิจัยและให้บริการคำปรึกษาด้านนโยบายแก่หน่วยงานภาครัฐในประเทศไทย อาเซียน
  และประเทศอื่นในแถบภูมิภาคเอเชียตะวันออก
  โดยทำงานร่วมกับกลุ่มผู้ชำนาญการในธุรกิจให้คำปรึกษาจำนวนมาก สมาคมธุรกิจ
  และสถาบันการศึกษาทางด้านธุรกิจในภูมิภาคนี้
  ซึ่งทำให้บริษัทฯสามารถตอบสนองต่อความต้องการของผู้ที่มีบทบาทหลักในการทำวิจัยด้านนโยบายระดับภูมิภาค

  ทั้งนี้บริษัทฯ ได้ดำเนินโครงการวิจัยนโยบายในประเทศภูมิภาคอาเซียนทั้งหมด ได้แก่ บรูไน
  กัมพูชา อินโดนีเซีย ลาว มาเลเซีย พม่า ฟิลิปปินส์ สิงคโปร์ ประเทศไทย และเวียดนาม
  รวมทั้งมณฑลยูนนานของจีน ฮ่องกง ไต้หวัน ญี่ปุ่น ปากีสถาน รัสเซีย เกาหลีใต้ เกาหลีเหนือ
  ศรีลังกา ฟิจิ และมาลาวี

  จุดแข็งในการแข่งขัน

-   บริษัทฯ มีชื่อเสียงและเป็นที่รู้จักในประเทศไทยและในประเทศแถบอนุภูมิภาคแม่น้ำโขง
    โดยเป็นผู้ประมูลงานที่ปรึกษาด้านที่ไม่ใช่เทคนิค (Non-Technical)
    ที่ใหญ่ที่สุดของธนาคารเพื่อการพัฒนาแห่งเอเชีย

-   บริษัทฯ มีเครือข่ายความสัมพันธ์ที่ดีและกว้างขวางกับพันธมิตรหน่วยงานต่างๆ ในเอเชีย
    สหรัฐอเมริกาและยุโรป

-   แผนกฯ มีการทำงานร่วมกับแผนกที่ปรึกษาทางธุรกิจของบริษัทฯ ในการให้คำปรึกษา
    จึงทำให้สามารถเสนอมุมมองและแนวความคิดของภาคเอกชนให้ลูกค้าภาครัฐรับทราบได้

-   บริษัทฯ เน้นการทำงานในประเทศไทยและภูมิภาค
    โดยมีประสบการณ์ด้านนโยบายในภูมิภาคมาเป็นเวลานานกว่า 15 ปี

  การวิเคราะห์การแข่งขัน

  แผนกวิจัยนโยบายของบริษัทฯ อยู่ในตำแหน่งที่มีลักษณะเฉพาะ
  ดังนั้นจึงเป็นการยากที่จะประมาณส่วนแบ่งตลาด
  โดยธนาคารเพื่อการพัฒนาแห่งเอเชียได้จัดอันดับให้บริษัทฯ
  เป็นผู้วิจัยนโยบายอันดับหนึ่งในประเทศไทยมากกว่า 4 ปี

  คู่แข่งขันที่สำคัญประกอบด้วย

-   หน่วยงานกึ่งรัฐ เช่น สถาบันวิจัยเพื่อการพัฒนาประเทศไทย (Thailand Development
    Research Institute (TDRI))

-   มหาวิทยาลัยและสถาบันที่ทำวิจัย

-   บริษัทที่ปรึกษารายใหญ่ 6 ลำดับแรก (ในขอบเขตงานเดียวกัน)

-   บริษัทที่ปรึกษานานาชาติในงานที่เกี่ยวข้อง

-   บริษัทวิศวกรไทยที่มีหน่วยงานวิจัยนโยบาย

-   นักวิจัยอิสระ

    1.  วัตถุประสงค์ของแผนกวิจัยนโยบายภาครัฐ

  แผนกวิจัยนโยบายรัฐมีวัตถุประสงค์ที่จะทำให้บริษัทฯ
  เป็นผู้นำในงานวิจัยนโยบายในประเทศไทยและภูมิภาคนี้
  โดยทางบริษัทฯจะกำหนดทิศทางในการทำงานวิจัยนโยบายซึ่งส่งผลที่ชัดเจนแก่การพัฒนาเศรษฐกิจในประเทศที่บริษัทฯ
  ดำเนินการ

  บริษัทฯ
  จะทำงานเพื่อให้เป็นทางเลือกหนึ่งสำหรับการบริการให้คำปรึกษาของรัฐบาลและหน่วยงานอื่นในแถบภูมิภาคนี้
  และเป็นอีกทางเลือกหนึ่งของบริษัทที่ปรึกษาอื่นที่ต้องการผู้ร่วมทำงานวิจัยทางด้านนี้ในประเทศไทยและภูมิภาคนี้

  บริษัทฯ จะสร้างพื้นฐานการวิจัยที่กระตุ้นให้เกิดนวัตกรรมอย่างต่อเนื่อง
  และเสริมสร้างความแข็งแกร่งของผลิตภัณฑ์
  รวมถึงการพัฒนาผู้วิจัยและคณะที่มีส่วนเกี่ยวข้องในการพัฒนาโครงการ
  ความสำเร็จของโครงการและการนำโครงการไปปฏิบัติ

  ขอบเขตวัตถุประสงค์เฉพาะ

1.  พัฒนาฐานความรู้และเครือข่ายภายในภูมิภาคเพื่อสนับสนุนงานให้คำปรึกษาวิจัยนโยบายรัฐ
    รวมทั้งนำไปใช้ในบริการอื่นด้วยซึ่งประกอบด้วย 3 ประเด็นสำคัญคือ

-   สร้างความเข้มแข็งให้กับคณะทำงานภายในบริษัทฯ
    เพื่อสนับสนุนการพัฒนางานและเพื่อให้แน่ใจว่าการนำเสนอและส่งมอบงานมีคุณภาพและมาตรฐานเป็นไปตามที่ต้องการ

-   สร้างฐานข้อมูลนักวิจัยและบุคลากรอื่นๆ
    ที่จำเป็นในประเทศไทยและภูมิภาคเพื่อที่จะสนับสนุนบุคลากรภายในบริษัทฯ
    และสนับสนุนความสามารถของบริษัทฯในการคัดสรรคณะทำงานสำหรับโครงการวิจัยหลักต่าง ๆ

-   สร้างความร่วมมือที่แข็งแกร่งกับพันธมิตรทางการค้าในประเทศหลักๆ ที่สนใจ
    เพื่อขยายความสามารถในการจัดส่งงานและจัดตั้งคณะทำงานเพื่อประมูลโครงการสำคัญต่าง ๆ

2.  บริษัทฯ จะจัดทำวิธีการทำงานที่ผสมผสานความต้องการของบริษัทฯ และภูมิภาค
    ซึ่งตอบสนองต่อความต้องการของลูกค้าหลัก

3.  พัฒนากรอบความคิดเฉพาะของงานนโยบาย ซึ่งเป็นผลิตภัณฑ์ของแผนกวิจัยนโยบายรัฐ
    และเป็นพื้นฐานการทำงานของแผนกฯ ที่จะนำไปพัฒนางานต่อไป

4.  มุ่งเน้นการขยายงานไปสู่ ภูมิภาคอาเซียน (ASEAN) และ ภูมิภาคลุ่มแม่น้ำโขง (GMS)
    แต่ในขณะเดียวกันก็ได้พยายามและเน้นการให้บริการที่ครอบคลุมทั่วโลก

5.  นำเทคโนโลยีสารสนเทศมาใช้เป็นเครื่องมือนำเสนองาน
    แสดงผลิตภัณฑ์และงานบริการที่หลากหลายของแผนกนโยบายรัฐ

6.  พัฒนางานที่ทำให้เกิดความร่วมมือระหว่างแผนกต่าง ๆ ของบริษัทฯ
    โดยผ่านเครือข่ายที่กว้างขวางของบริษัทฯ
    ทั้งในภาครัฐและเอกชนโดยที่แผนกนโยบายจะมุ่งเน้นการเพิ่มความเชื่อมโยงระหว่างแผนกต่าง
    ๆ ภายในบริษัทฯ รวมถึงการศึกษาความเป็นไปได้ในการนำเทคโนโลยีสารสนเทศ
    และพาณิชย์อิเล็คทรอนิคส์ในงานที่ทางแผนกนโยบายรัฐมีความสนใจ และมีความเชี่ยวชาญมาใช้

    4.  งานที่ยังไม่ได้ส่งมอบ

  ณ สิ้นปี 2546 บริษัทฯ ไม่มีงานวิจัยนโยบายรัฐที่ยังไม่ได้ส่งมอบ

3.  ฝ่ายสื่อสิ่งพิมพ์และธุรกิจออนไลน์ (Publications and On-line Services Division)

    1.  ลักษณะการบริการประกอบด้วย

  ในอดีตที่ผ่านมาธุรกรรมหลักของฝ่ายสื่อสิ่งพิมพ์และธุรกิจออนไลน์ ได้แก่

  - การเผยแพร่ข้อมูลในการทำธุรกิจอย่างผู้เชี่ยวชาญในรูปแบบของหนังสือ CD-ROM และรูปแบบ
  อีเล็กทรอนิกส์

  - การพิมพ์จำหน่ายแผ่นพับโฆษณา จดหมายข่าว และเผยแพร่ข้อมูลที่น่าสนใจทั่วไป

  ผลิตภัณฑ์การเผยแพร่ข้อมูลของ บริษัท บรุ๊คเคอร์ ที่ผ่านมา มีเป้าหมายอยู่ที่บรรดาผู้บริหารกองทุน
  และผู้กระจายหุ้น การออกผลิตภัณฑ์ใหม่ในปี ค.ศ. 2003 คือ การพัฒนาผลิตภัณฑ์เฉพาะด้าน
  ที่เกี่ยวกับการเผยแพร่ข้อมูลการร่วมทุน ทำให้บริษัทฯ สามารถขยายกลุ่มเป้าหมายของการ
  เผยแพร่ข้อมูล

  มีการมองว่า การยกระดับคุณภาพของผลิตภัณฑ์ ทั้งที่ออกไปสู่ระบบส่งผ่านข้อมูล และที่ไม่ผ่านระบบ
  ดังกล่าว จะเกิดขึ้นพร้อมกับการพัฒนาผลิตภัณฑ์ต่างๆที่เกิดจากการปรับปรุงระบบ IT ดังต่อไปนี้

  - ข้อมูลของบริษัทฯ จดทะเบียน เป็นข้อเท็จจริงเบื้องต้นและข้อมูลทางการเงินที่แท้จริงซึ่งต้อง
  นำมาแสดงใน ตลาดหลักทรัพย์แห่งประเทศไทย

  - บทวิเคราะห์ทางเศรษฐกิจและการเมือง เป็นบทวิเคราะห์ทางเศรษฐกิจแต่ละไตรมาส
  ซึ่งจะได้รับ การปรับปรุงและจะนำไปรวมกับคำวิจารณ์เกี่ยวกับเหตุหการณ์ทางการเมือง
  และพัฒนาการด้านต่างๆ ครั้งล่าสุด

  - คำแนะนำและการจัดหาข้อมูลทางการเงิน บริษัท บรุ๊คเคอร์ ยังคงรักษาลูกค้า จำนวนหนึ่ง
  ที่เป็นสถาบันการเงิน ซึ่งจ่ายค่าบริการเพื่อป้อนข้อมูลให้แก่บรรดาบริษัทมหาชน

  ในขณะที่ประเทศอื่นๆมีข้อมูลจำนวนมากอยู่ในส่วนของภาคสาธารณะ ประเทศไทยต่างจากประเทศ
  เหล่านั้น บริษัทและองค์กรส่วนใหญ่พบว่า เป็นเรื่องที่ยากในการหาข้อมูลที่พวกเขาต้องการเพื่อมา
  ทำธุรกิจของพวกเขา หรือเพื่อช่วยให้พวกเขาบรรลุการตัดสินในที่สร้างความพึงพอใจให้แก่
  ผู้ใช้บริการ

  เมื่อพิจารณาข้อมูลของบริษัทฯ ที่ต้องแสดงอย่างเปิดเผยสู่สาธารณะ ซึ่งปรากฏอยู่ในแฟ้มข้อมูล
  ของบริษัทฯ การแข่งขันในตลาดของการให้บริการข้อมูลดังกล่าวเพิ่มมากขึ้น มีการคาดหวังว่า
  การปรับปรุงผลิตภัณฑ์ในส่วนนี้จะทำให้รายได้เพิ่มขึ้น เนื่องมาจากลูกค้าที่เป็นผู้เชียวชาญมีจำนวน
  มากขึ้น

  ผลิตภัณฑ์งานวิจัยบทวิเคราะห์ทางเศรษฐกิจประจำไตรมาส ซึ่งเป็นตลาดของบริษัท บรู๊คเคอร์
  เกิดขึ้น จากชื่อเสียงที่ได้มาจากงานที่มีความแม่นยำ และเข้าใจอย่างถ่องแท้ ผลิตภัณฑ์ดังกล่าว
  ออกสู่ตลาด ในแต่ละไตรมาส ทั้งในรูปแบบสิ่งตีพิมพ์จากเครื่องคอมพิวเตอร์ หรือ
  รูปแบบการส่งผ่านข้อมูล ซึ่งบรรจุ
  บทวิเคราะห์อย่างละเอียดเกี่ยวกับแนวโน้มทางเศรษฐกิจที่สำคัญในประเทศไทย
  และบทวิเคราะห์สาเหตุ และผลกระทบที่เกิดขึ้นในอนาคต

3.4.2 การตลาด และการแข่งขัน

ประเภทของลูกค้าและกลยุทธ์การแข่งขัน

  ฝ่ายสื่อสิ่งพิมพ์และธุรกิจออนไลน์ได้พัฒนา ให้มีความหลากหลายในกลุ่มลูกค้า ทั้งภาครัฐและ
  ภาคเอกชน ในระยะที่ผ่านมาทางบริษัทฯ ได้มุ่งเน้นในภาคการเงิน
  โดยเฉพาะในกลุ่มผู้บริหารกองทุน และผู้กระจายหุ้นทั้งภายในประเทศและต่างประเทศ

  อย่างไรก็ตาม เนื่องจากวิกฤติเศรษฐกิจในเอเชีย เมื่อปี ค.ศ. 1997 บริษัทฯ
  ได้เริ่มทำตลาดในส่วน ของลูกค้าที่เป็นบริษัทของนักกฏหมาย นักบัญชี
  ผู้เชี่ยวชาญในการปรับโครงสร้าง นายทุน ผู้เชี่ยวชาญการลงทุนทางตรง และผู้เชี่ยวชาญด้านอื่นๆ
  ซึ่งได้ตั้งสำนักงานในภูมิภาคนี้ หรือใน ประเทศไทย และมีการเคลื่อนไหวอย่างรวดเร็วในตลาด

  ฝ่ายดังกล่าวของบริษัทฯ กำลังเปลี่ยนจากการเผยแพร่ข้อมูลแบบเดิมมาเป็นการพัฒนา ผลิตภัณฑ์
  และบริการใหม่ รวมทั้งมีการสร้างการร่วมทุนในการตีพิมพ์และจำหน่ายข้อตกลง แก่ส่วนที่
  เป็นตลาดหลัก

  ดังนั้น ผู้เชี่ยวชาญด้านการตลาดระดับอาวุโสได้รับการว่าจ้าง พร้อมกับผู้ที่มีประสบการณ์
  ยาวนานด้านการตลาด การโฆษณา และอุตสาหกรรมบริการ ถึงแม้ว่าบทบาทดังกล่าวจะประกอบ
  ด้วยการเชื่อมโยงกิจกรรมด้านการตลาดทั้งหมดของบริษัทเข้าด้วยกัน มีการคาดหมายว่า
  ฝ่ายเผยแพร่ ข้อมูลและบริการส่งผ่านข้อมูลจะเป็นส่วนสำคัญที่สุดในกิจกรรมของพนักงาน

  บริษัทฯ
  ตั้งเป้าหมายใการยกระดับภาพลักษณ์ของบริษัทในกลุ่มผู้เชี่ยวชาญทางธุรกิจต่างๆที่กล่าวมาแล้ว
  โดยการดำเนินกลยุทธ์ดังต่อไปนี้

-   ยกระดับและขยายฐานลูกค้าปัจจุบันและลูกค้าที่มีศักยภาพ

-   ส่งเสริมการลงทุนในการยกระดับเว็บไซด์ของบริษัท บรุ๊คเคอร์

  ผลิตภัณฑ์ทั้งหมดที่ผลิตจากฝ่ายสื่อสิ่งพิมพ์และธุรกิจออนไลน์ ในปัจจุบันสามารถส่งไปตาม
  ระบบส่งผ่านข้อมูลพร้อมทั้งสิ่งตีพิมพ์ การส่งผลิตภัณฑ์ผ่านอินเตอร์เน็ต ก่อให้เกิดการประหยัด
  มากขึ้นและสร้างความใกล้ชิดกับลูกค้ามากกว่าการส่งผ่านสิ่งตีพิมพ์แบบดั้งเดิม นอกจากนั้น การใช้
  บริการทางอินเตอร์เน็ตช่วยให้ฝ่ายดังกล่าวของบริษัทสามารถส่งผลิตภัณฑ์ที่ทันสมัยซึ่งสามรถเรียกร้องรายรับพิเศษได้

-   เริ่มต้นและลงทุนในการยกระดับผลิตภัณฑ์ที่ช่วยผลักดันลูกค้า

  จากมุมมองเกี่ยวกับการแข่งขัน
  ข้อสังเกตต่อไปนี้เกี่ยวกับผลิตภัณฑ์ของฝ่ายสื่อสิ่งพิมพ์และธุรกิจออนไลน์

-   บริการแฟ้มข้อมูลของบริษัทจดทะเบียน คู่แข่งสำคัญในส่วนนี้คือตลาดหลักทรัพย์แห่งประเทศไทย
    ซึ่งนำระบบ SIMS มาใช้เพื่อเก็บรักษาข้อมูลของบริษัทจดทะเบียน

  คู่แข่งนอกเหนือจากนี้ไม่มี

-   บริการด้านบทวิเคราะห์ทางเศรษฐกิจในแต่ละไตรมาส คู่แข่งคือธนาคารส่วนใหญ่ ซึ่งให้บริการ
    ด้านบทวิเคราะห์เศรษฐกิจ เช่นเดียวกับ ธนาคารแห่งประทศไทย และคณะกรรมการ
    พัฒนาสังคมและเศรษฐกิจแห่งชาติ

-   บริการให้คำปรึกษาและข้อมูลทางการเงิน มีการแข่งขันสูงมาก
    ธนาคารท้องถิ่นและต่างประเทศ บริษัทที่ปรึกษาด้านบัญชียักษ์ใหญ่ทั้งห้าแห่ง
    และบริษัทที่ปรึกษารายสำคัญอื่นๆ ดังเช่น บริษัท Boston Consulting
    มีการเคลื่อนไหวอย่างรวดเร็วในตลาด

-   บริการคู่มือเกี่ยวกับกลุ่มธุรกิจในประเทศไทยของบริษัท และคู่มือเกี่ยวกับบริษัทของคนไทย

  มีคู่แข่งมาก แต่ไม่มีข้อมูลที่ละเอียด

เป้าหมายทางภูมิภาค

  ข้อมูลที่อยู่ในผลิตภัณฑ์ที่ผลิตโดยฝ่ายเผยแพร่ข้อมูลและบริการส่งผ่ายข้อมูลของบริษัทเป็นที่สนใจขององค์กรระดับนานาชาติซึ่งมีธุรกิจในประเทศไทย
  และเป็นที่สนใจขององค์กรของรัฐและเอกชนชาวไทย มีการคาดหมายว่าเมื่อถึงปลายปี ค.ศ.
  2004 ผลิตภัณฑ์ดังกล่าวจะมุ่งเน้นในส่วนที่เกี่ยวข้องกับ ประเทศไทยเท่านั้น

3.4.3 งานที่ยังไม่ได้ส่งมอบ

  ปลายปี ค.ศ. 2003 ฝ่ายสื่อสิ่งพิมพ์และธุรกิจออนไลน์มีงานที่ได้รับมอบหมายจากบริษัทร่วมทุน
  มูลค่า 386,000บาท เกี่ยวกับคู่มือการเล่นกอล์ฟ ที่มีชื่อว่า The Most Complete Guide to
  Golf in Thailand ฉบับพิมพ์ครั้งที่ 1

  ไม่มีรายได้ที่ปรากฏจากการส่งมอบงานดังกล่าว
  ขณะที่ส่วนแบ่งจากการการพิมพ์จำหน่ายงานร่วมทุนจะมีมูลค่าประมาณร้อยละ 10
  ของรายได้ทั้งหมดของฝ่ายดังกล่าว

5.  การจัดหาผลิตภัณฑ์

  วิธีการต่างๆ ได้ถูกนำมาใช้ในการรวบรวมข้อมูลที่จำเป็น สำหรับการผลิตรายงานวิจัยที่บริษัทฯ
  จะส่งให้กับลูกค้า ข้อมูลเหล่านี้รวมถึง (โดยไม่ได้จำกัดอยู่เพียงแหล่งข้อมูลเหล่านี้เท่านั้น) :

-   นิตยสาร

-   หนังสือพิมพ์

-   สถิติ

-   รายงานภาวะเศรษฐกิจ

-   บทสัมภาษณ์

-   การสำรวจผู้บริโภค

-   การวิเคราะห์ขั้นต้น

-   งานวิจัยของบริษัทนายหน้าหลักทรัพย์

-   เว็บไซด์ทางการเงิน

    5.  ขั้นตอนการบริการ

  ตารางดังต่อไปนี้แสดงขั้นตอนการให้บริการของแต่ละแผนกดังนี้

แผนกที่ปรึกษาทางธุรกิจ แผนกวิจัยตลาด แผนกวิจัยนโยบายรัฐ แผนกสื่อสิ่งพิมพ์และธุรกิจออนไลน์

  ขั้นตอนการให้บริการสามารถสรุปได้ ดังนี้

1.  การตลาด

  บริษัทฯ สรรหาโครงการต่างๆ โดยการแนะนำจากลูกค้าเก่าและใช้แผนการตลาดเชิงรุก
  ซึ่งประกอบด้วย การเข้าร่วมบรรยายและเป็นวิทยากร
  การส่งบทความและจดหมายข่าวไปยังสื่อมวลชน
  การเข้าร่วมกิจกรรมและการประชุมร่วมกับสมาคมหอการค้าต่างๆ
  และจากการแนะนำของบริษัทที่ปรึกษาและวิจัยต่างๆ ที่เป็นพันธมิตรกับทางบริษัทฯ
  หน่วยงานราชการไทยและต่างประเทศและสมาคมหอการค้า

ข) การติดต่อลูกค้าและการเสนอบริการ

  หลังจากติดต่อครั้งแรกกับผู้ที่จะมาเป็นลูกค้า บริษัทฯ
  จะประชุมกับลูกค้าเพื่อทบทวนวัตถุประสงค์ของโครงการโดยละเอียด
  แล้วนำมาจัดทำข้อเสนอโครงการ ซึ่งประกอบด้วย ความเป็นมา วัตถุประสงค์
  วิธีการและขั้นตอนในการดำเนินโครงการ บุคลากรในโครงการ
  ระยะเวลาโครงการและค่าธรรมเนียมในการดำเนินโครงการ
  ซึ่งข้อเสนอโครงการจะจัดทำในรูปแบบของเอกสารการประชุมโดยอาจจะมีการพิจารณาแก้ไขปรับปรุงหลายครั้งก่อนที่จะบรรลุข้อตกลง

  สำหรับแผนกวิจัยนโยบายรัฐ ข้อเสนอโครงการจะจัดทำตามแนวทางที่ลูกค้ากำหนดไว้
  โดยลูกค้าบางราย เช่น ธนาคารเพื่อการพัฒนาแห่งเอเชีย (ADB) และ ธนาคารโลก (World
  Bank)
  มีข้อกำหนดให้ผู้เข้าเสนอโครงการปฏิบัติตามกฎระเบียบการจัดทำข้อเสนอโครงการขององค์กรนั้นๆ
  อย่างเคร่งครัด

  ค) การวางแผนงาน

  หากมีการอนุมัติโครงการแล้ว ผู้จัดการโครงการจะจัดเตรียมแผนงาน
  โดยกำหนดหน้าที่ความรับผิดชอบ ระยะเวลาในการทำงานให้โครงการแล้วเสร็จ
  และออกแบบแบบสอบถามสำหรับงานวิจัยนั้น
  หากเป็นโครงการที่จำเป็นต้องใช้ผู้เชี่ยวชาญพิเศษหรือผู้รับเหมาช่วงงาน
  ผู้จัดการโครงการก็จะพิจารณาจัดหาให้เหมาะสมเป็นกรณีไป

ง) การดำเนินโครงการ

-   แผนกที่ปรึกษาทางธุรกิจ

  ประธานแผนกที่ปรึกษาทางธุรกิจจะเป็นผู้ควบคุมดูแลให้การดำเนินโครงการต่างๆ
  เป็นไปตามแผนงานโดยนำบุคลากรทั้งภายในและภายนอกบริษัทฯ มาดำเนินการสำรวจภาคสนาม
  และมีการติดตามการดำเนินงานอย่างต่อเนื่อง

-   แผนกงานวิจัยการตลาด

  รองประธานบริหารและรองประธานแผนกงานวิจัยการตลาดจะเป็นผู้ควบคุมดูแลและติดตามการดำเนินโครงการต่างๆ
  ของการวิจัยตลาดโดยครอบคลุมตั้งแต่ การสร้างแบบจำลอง (Pilot tests)
  การวิจัยภาคสนาม (Field research) การป้อนข้อมูล (Data entry) การวิเคราะห์ข้อมูล
  (Data analysis) และการจัดเตรียมรายงานผลงานวิจัย (Preparation of research
  reports)

-   แผนกงานวิจัยนโยบายรัฐ

  ประธานแผนกงานวิจัยนโยบายรัฐ
  จะเป็นผู้ควบคุมดูแลและติดตามการดำเนินโครงการต่างๆของงานวิจัยนโยบายรัฐซึ่งดำเนินงานโดยบุคลากรภายในและภายนอกบริษัท
  โดยครอบคลุมตั้งแต่การติดต่อประสานงานกับหน่วยงานราชการต่างๆ การวิจัยภาคสนาม (Field
  research) การป้อนข้อมูล (Data entry) การวิเคราะห์ข้อมูล (Data analysis)
  การจัดทำรายงานผลงานวิจัย (Preparation of research reports)
  และการปรับปรุงแก้ไขรายงานการวิจัย (Re-write and editing)

-   แผนกสื่อสิ่งพิมพ์และธุรกิจออนไลน์

  กระบวนการการจัดทำจะแตกต่างกันไปจากแผนกอื่นเนื่องจากเป็นการขายให้แก่ลูกค้าจำนวนมากแทนที่จะบริการให้แก่ลูกค้ารายเดียว
  ประธานแผนกและพนักงานวิจัยอาวุโสจะเป็นผู้ควบคุมดูแลการเขียนบทความและเนื้อหาของงานวิจัยซึ่งเป็นไปตามความคาดหมายถึงสิ่งที่ลูกค้าต้องการ

จ) การจัดทำรายงานเสนอต่อลูกค้า

  โดยส่วนใหญ่รายงานที่นำเสนอต่อลูกค้า ประกอบด้วย สรุปผลการวิจัย
  บทสรุปและคำแนะนำให้กับลูกค้าในการดำเนินงานต่อไป

5.  กลยุทธ์การตลาดของบริษัทฯ

  กลยุทธ์ทางการตลาดที่สำคัญ ของบริษัทฯ คือการมีชื่อเสียงในฐานะของบริษัทฯ
  ผู้ให้บริการอิสระด้านงานวิจัย ที่ปรึกษา และข้อมูลสารสนเทศชั้นนำของประเทศไทย

  เพื่อขยายโอกาสและพัฒนาให้ทันกับความท้าทายของเทคโนโลยีสารสนเทศใหม่ๆ บริษัทฯ
  มีแผนงานในการขยายตลาด โดยการว่าจ้างรองประธานอาวุโสหน่วยงานพัฒนาธุรกิจ
  ซึ่งรายงานโดยตรงต่อกรรมการผู้อำนวยการ เพื่อรับผิดชอบดังนี้

1)  ปรับปรุงและพัฒนาเนื้อหาและการนำเสนอให้ทันสมัย

2)  ประสานงานในด้านประชาสัมพันธ์บริษัทฯ

3)  รักษาและพัฒนาฐานข้อมูลลูกค้า

4)  พัฒนาฐานลูกค้าสถาบัน

5)  ประสานงานแผนกต่างๆ ในการรายงานสถานการณ์ด้านการตลาดเพื่อให้บริษัทฯ
    สามารถแข่งขันด้านราคา (the cutting-edge)

6)  ทำให้มั่นใจว่าเว็บไซต์ของบริษัทฯ จะสามารถใช้เป็นเครื่องมือทางการตลาดได้

    5.  ปัจจัยแห่งความสำเร็จ

(1) ความคิดริเริ่มสร้างสรรค์และประสบการณ์ของผู้บริหารอาวุโส

ผู้บริหารอาวุโสของบริษัทฯ
ประกอบด้วยผู้มีประสบการณ์ในด้านธุรกิจหลากหลายสาขาที่เป็นงานบริการหลักของบริษัทฯ มากว่า
20 ปี ดังนั้นบริษัทฯ จึงมีคณะผู้บริหารที่มีประสบกาณ์
และมีความรู้ความเข้าใจในการให้บริการที่ปรึกษาทางธุรกิจ การวิจัยตลาด
และการวิจัยนโยบายรัฐทั้งในระดับการทำงานและการตลาด นอกจากนี้
การที่คณะผู้บริหารมีความเข้าใจในสภาวะตลาดภายในประเทศรวมถึงในประเทศอื่นๆ
ของภูมิภาคเอเชียตะวันออกเฉียงใต้เป็นอย่างดีในช่วงระยะเวลาหลายปีที่ผ่านมา จึงส่งผลให้บริษัทฯ
สามารถผนวกความสามารถในการคาดการณ์ล่วงหน้า ความคิดสร้างสรรค์
และความรู้ในการเสนองานบริการที่เป็นเอกลักษณ์ให้กับลูกค้าได้

(2) การสร้างพันธมิตรทางธุรกิจในตลาดภายในประเทศและตลาดภูมิภาค

การสร้างพันธมิตรทางธุรกิจในประเทศไทยและภูมิภาค ทำให้บริษัทฯ สามารถประมูลโครงการต่างๆ
ในประเทศและต่างประเทศได้มากขึ้นในฐานะของทั้งคู่สัญญาและผู้รับเหมาช่วง (Sub-contract)
นอกจากนี้ประสบการณ์ของบริษัทฯ ในระดับประเทศและระดับภูมิภาค
และฐานลูกค้าที่เพิ่มขึ้นจากการติดต่องานกับนักลงทุนสาขาต่างๆ ภาครัฐและบริษัทต่างๆ ในประเทศ
ทำให้บริษัทฯ ได้รับการยอมรับในด้านการชี้แนะและวิเคราะห์โอกาสทางธุรกิจเป็นอย่างดี
นอกจากนี้การมีกลุ่มผู้บริหารและผู้ถือหุ้นรายใหม่ยังเป็นการสร้างฐานลูกค้าให้กว้างขึ้นอีกด้วย

(3) ชื่อเสียงทั้งในประเทศไทยและในประเทศอนุภูมิภาคแม่น้ำโขง

บริษัทฯ เป็นผู้ทำงานรายแรกที่หน่วยงานรัฐบาล
องค์กรระหว่างประเทศและสภาหอการค้าไทยคัดเลือกให้มาดำเนินการโครงการในประเทศอนุภูมิภาคแม่น้ำโขง
เนื่องจากชื่อเสียงของบริษัทฯ เป็นที่ยอมรับ

(4) ฐานลูกค้าที่มีคุณภาพและกว้างขวาง

  บริษัทฯ มีกลุ่มลูกค้าหลักที่มีชื่อเสียงในองค์กรทวิภาคี และองค์กรระหว่างประเทศ เช่น
  ธนาคารโลก คณะกรรมการส่งเสริมการลงทุน ธนาคารเพื่อการพัฒนาแห่งเอเชีย (ADB)
  และการประชุมสหประชาชาติว่าด้วยการค้าและการพัฒนา (UNCTAD) เป็นต้น
  รายชื่อดังกล่าวข้างต้นนี้เป็นเพียงส่วนหนึ่งของลูกค้าหลักของบริษัทฯ ดังนั้นจึงทำให้บริษัทฯ
  มีชื่อเสียงมากยิ่งขึ้นในตลาด

(5) คุณค่าของคลังข้อมูลวิจัย

คุณค่าของบริษัทฯ อยู่ที่ประสบการณ์อันยาวนานในการตลาด
และคลังข้อมูลอุตสาหกรรมที่ได้พัฒนาขึ้นมาระหว่างการดำเนินโครงการให้กับภาครัฐและเอกชน
บริษัทฯ ได้ทำการวิจัยด้านตลาดมากกว่า 600 เรื่องในระยะเวลาที่บริษัทฯ
และบริษัทก่อนรวมกิจการได้ดำเนินงานมานานกว่า 15 ปี
นอกจากนี้การเข้าซื้อกิจการของธาราสยามและคลังห้องสมุดทำให้เป็นการเพิ่มฐานข้อมูลที่สำคัญในบริษัทฯ

5.  จุดแข็งในการแข่งขัน

  จุดแข็งของบริษัทฯ ในการแข่งขัน มีดังนี้

-   การแข่งขันที่จำกัด (Limited competition) โครงการส่วนใหญ่ของบริษัทฯ
    ในงานบริการหลักเป็นการให้บริการกับลูกค้าประจำ

-   เครือข่ายแนะนำบริษัทฯ (Active referral network) เครือข่ายของบริษัทฯ
    ที่เป็นพันธมิตรทางธุรกิจทั้งภายในและต่างประเทศส่งผลให้บริษัทฯ มีงานโครงการต่างๆ
    เข้ามาอย่างสม่ำเสมอ

-   ชื่อเสียงที่ดี (Good reputation) บริษัทฯ มีชื่อเสียง
    และภาพพจน์ที่ดีในกลุ่มนักธุรกิจทั้งในและต่างประเทศ

-   ผู้บริหารมีส่วนร่วมในการดำเนินธุรกิจ (Principals active in the business)
    ผู้บริหารบริษัทฯ เป็นผู้ควบคุมการดำเนินโครงการต่างๆ

-   ศักยภาพในการขยายธุรกิจ (Potential to expand the business) บริษัทฯ
    ยังมิได้ใช้ความสามารถที่มีอยู่อย่างเต็มที่ในการขยายตลาดงานบริการของบริษัทฯ
    ในประเทศและภูมิภาคอาเซียน

-   คู่แข่งขันรายใหม่ (Niche player) บริษัทฯ มุ่งเจาะตลาดที่มีการแข่งขันน้อย

    5.  ผลกระทบต่อสิ่งแวดล้อม (Environmental impact)

  บริการต่างๆ ของบริษัทฯ ไม่มีผลกระทบในทางลบต่อสิ่งแวดล้อม บริษัทฯ
  ไม่เคยละเมิดหรือฝ่าฝืนกฎหมายที่เกี่ยวกับสิ่งแวดล้อมและไม่เคยเป็นต้นเหตุของปัญหาสิ่งแวดล้อม

6.  สิทธิพิเศษและข้อจำกัดทางการค้า

บัตรส่งเสริมการลงทุนจากคณะกรรมการส่งเสริมการลงทุน (BOI)

  บริษัทฯ
  ได้รับการส่งเสริมการลงทุนจากสำนักงานคณะกรรมการส่งเสริมการลงทุนโดยบัตรส่งเสริมการลงทุนเลขที่
  1771/2540 ลงวันที่ 23 ธันวาคม 2540 บัตรส่งเสริมการลงทุนเลขที่ 5657/2541
  (2-1771/2540) ลงวันที่ 14 สิงหาคม 2543
  และหนังสือจากสำนักงานคณะกรรมการส่งเสริมการลงทุนเลขที่ นร. 1210/000549 ลงวันที่ 11
  ตุลาคม 2543 (ประเภท 7.37 กิจการสำนักงานสนับสนุนการค้าและการลงทุน) โดยบริษัทฯ
  ได้รับสิทธิประโยชน์ ดังต่อไปนี้

1.  ได้รับอนุญาตให้ชาวต่างด้าวถือหุ้นสามัญของบริษัทฯ ได้ไม่จำกัดจำนวน

2.  ได้รับอนุญาตให้ถือกรรมสิทธิ์ในที่ดินเพื่อใช้ในการประกอบกิจการที่ได้รับการส่งเสริมการลงทุน

3.  ได้รับอนุญาตให้นำคนต่างด้าวซึ่งเป็นช่างฝีมือหรือผู้ชำนาญการเข้ามาในประเทศได้ตามจำนวนและระยะเวลาที่คณะกรรมการส่งเสริมการลงทุนเห็นสมควรจำเป็น

4.  ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

  ซึ่งบัตรส่งเสริมการลงทุนดังกล่าว ไม่มีการกำหนดวันครบกำหนดอายุ หากบริษัทฯ
  ยังคงดำเนินงานตามที่ระบุในบัตรส่งเสริม